BRI โบรกแนะซื้อเป้า 14 บาท จับตากำไร Q3 แจ่ม ลุ้นยอดพรีเซลไตรมาส 3 โตเด่น 46%  
BRI โบรกแนะซื้อเป้า 14 บาท จับตากำไรไตรมาส 3/65 แจ่ม ลุ้นยอดพรีเซลไตรมาส 3 โตเด่น 46%  
BRI โบรกแนะซื้อเป้า 14 บาท จับตากำไรไตรมาส 3/65 แจ่ม ลุ้นยอดพรีเซลไตรมาส 3 โตเด่น 46%  
21 ก.ย. 2565

บล.ฟินันเซีย ไซรัส ระบุในบทวิเคราะห์วันนี้ (21 ก.ย.65) ว่า บริษัท บริทาเนีย จำกัด (มหาชน)  หรือ BRI ยอดพรีเซลไตรมาส 3/2565 คาดโต 46% เทียบช่วงเดียวกันของปีก่อน และตั้งแต่ต้นปีถึงปัจจุบันคิดเป็น 64% ของเป้าทั้งปี แนวโน้มจะเร่งขึ้นในช่วงที่เหลือของปี จากการเปิดโครงการใหม่มากขึ้น
โดยเฉพาะไตรมาส 4/2565 ภาพรวมดีมานด์แนวราบยังไปได้ดี แต่ Rejection Rate มีแนวโน้มขยับขึ้นจากการปล่อยสินเชื่อของธนาคารที่เข้มงวดขึ้น ส่งผลให้ยอดโอนและงบไตรมาส 3/2565 มีโอกาสต่ำกว่าที่เคยมอง โดยประเมินว่า จะโตเทียบช่วงเดียวกันของปีก่อน แต่อ่อนลงเทียบไตรมมาสก่อนหน้าก่อนเร่งขึ้นทำจุดสูงสุดของปีในไตรมาส 4/2565
อย่างไรก็ตาม ปรับลดประมาณการกำไรปกติปีนี้ลงเป็น 71% เทียบช่วงเดียวกันของปีก่อน ส่วนปี 2566 คงคาดโต 42% เทียบช่วงเดียวกันของปีก่อน ปรับไปใช้ราคาเป้าหมายปี 2566 ที่ 14 บาท ยังแนะนำ “ซื้อ”